cyanic-selkie/wikianc huggingface dataset:
Frode Revhaug
Han er sønn av rutebil- og bensinstasjoneier Håkon Revhaug og Agnes Griegel. Han giftet seg i 1979 med Anita Hernes. Farfaren Olav Revhaug var den som etablerte Bilruta Frosta–Åsen (Frostabussen), hvor Frode begynte som sjåfør i 1978. Fra 1986 til 2000 var han eier og daglig leder. I 1999 ble selskapet solgt til TrønderBilene. Revhaug var bussjef i TrønderBilene fra 2001 til 2005, og har siden hatt en rekke lederstillinger innen buss- og drosjedrift.
Revhaug har vært innvalgt i Frosta kommunestyre siden 1999 og i flere omganger leder i Høyres kommunestyregruppe. Han var ansatt som valgkampkoordinator for Nord-Trøndelag Høyre foran stortingsvalget i 2009. Etter at Lars Myraune ble stortingsrepresentant, ble Revhaug ordfører. Ved valget i 2011 fikk Høyre 32,5 % av stemmene, men Revhaug tapte ordførervervet. Revhaug ledet rådet for Værnesregionen 2011–2013. Han var leder i Høyres fylkestingsgruppe i Nord-Trøndelag 2013–2015. Fra oktober 2015 til Høyres uttreden av fylkesrådet i mai 2016 var han fylkesråd for samferdsel.
Spencer Fullerton Baird
Spencer Fullerton Baird (født 3. februar 1823, død 19. august 1887) var en amerikansk zoolog, som arbeidet med ornitologi og iktyologi. Han var bl.a den første som beskrev Oithona, en slekt av hoppekreps.
Baird var nestleder ved Smithsonian Institution i Washington, DC 1850–78, og var deretter leder fram til sin død. Under hans ledelse ble det naturhistoriske museet ved institusjonen bygget opp til å bli et av de fremste i verden.
Xi Shengmo
Xi Shengmo (kinesisk: 席勝魔, kjent som pastor Hsi, egentlig Xi Liaozhi født ca. 1836 i Kina sannsynligvis i landsbyen Xizhang Cun øst for Pingyang i Shanxi i Kina, død 19. februar 1896) var en kinesisk protestantisk pastor som virket for det meste i provinsen Shanxi. Hans «religiøse» navn Shengmo betyr «beseirer av demoner». Han var grunnlegger og leder av den største kinesisk-grunnlagte protestantiske sekt i Kina i årene mellom Taipingopprøret og bokseropprøret.
Liv og virke
Xi Liaozhi hadde giftet seg i en alder av 16 år, men ble snart enkemann. Da han var 30 giftet han seg på nytt, med en 16 år gammel kvinne fra en nabolandsby. Hun var en slektning av den protestantiske konvertitt Gatekeeper Sung. Fru Xi ble en moderskikkelse innen den kristne sekt ektemannen skulle starte. Men først ble han på denne tid (1866) en tilhenger av den daoistiske sekten Den gylne pilles religion.
I 1870 begynte han å røke opium, og ble snart opiumavhengig. Dette skulle vare i ti år, til han ble omvendt til kristen tro av misjonæren David Hill. Han ble døpt av misjonæren Joshua Turner i 1880, klarte å kutte ut opium, og lot seg ansette av Hill og bosatte seg i Pingyang (i dag: Linfen) og hjalp Hill med å skrive kristne traktater.
Han satte snart i gang misjon på egen hånd, og fikk en meget sterk tilstrømning i Shanxi i årene etter den svært alvorlige hungersnød som hadde vart i flere år frem til 1879.
Shangxi-provinsen var i 1870-årene og fremover beryktet for sine «opiumlandsbyer» der nesten hele befolkningen var avhengig av opium. Pastor Xi etablerte en fremgangsrik filantropisk virksomhet, omkring 40 refugier for opiumavhengige i Shanxi og tre andre nordvestlige provinser. De kan ha behandlet så mange som drøyt 300 000 narkotikarusavhengige, alle avhengige av morfin i en eller annen form.
Mange utenlandske protestantiske misjonærer som virket i Shangxi beundret og etterlignet pastor Xis arbeidsmetoder med opium- og alkoholavhengige, og betraktet ham som ledende innen masseevangelisering. Flere av dem, som The Cambridge Seven, stilte seg selv og sin virksomhet under hans beskyttelse og ledelse. Hans fremtoning kunne være dramatisk, med eksorsismer, drømmer og visjoner, og med en bokstavtro tolkning av Bibelen som i et opiumsinfisert miljø kunne gi seg merkelige utslag. Pastor Xis virksomhet så fødselen av en evangelisk kristendom som en slags kinesisk folkereligion. En rekke protestantiske misjonærer, også utenlandske, som overtok elementer fra hans metodikk. Blant dem var Stanley P. Smith (som giftet seg med den norske lutherske misjonær Sofie Reuter i en seremoni ledet av pastor Xi), Charles Thomas Studd og Cecil Polhill Turner.
Pastor Xi var flink til å begeistre folk for store prosjekter. Men det var trekk ved hans karakter som gjorde det vanskelig med noe likeverdig samarbeid mellom ham og utenlandske misjonærer. Hans temperament var autokratisk og uavhengig. Det var ikke lett å vinne hans tillit, og han hadde en tendens til å mistro og mistenke dem han ikke kjente vel.
Pastor Xi laget sine egne medikamenter av morfin for å behandle opiumavhengige og mange syke ble brakt til him for å bli helbredet. Bønn var en viktig faktor i behandlingen, og mange helbredelser ble ansett som mirakuløse.
Xi forfattet også mange kristne hymner, i en musikalsk stil som slo bedre an enn den som de utenlandske misjonærer bragte med seg.
Ettermæle
Grunnen til hans berømmelse i protestantiske misjonskretser var at China Inland Mission (CIM) i årevis aktivt og intensivt løftet ham frem som et eksempel. Nesten alt som er skrevet om pastor Xi kommer fra CIM-hold.
Dette hadde begynt før man var blitt klar over en del av de mer outrerte sider ved hans lederstil og forkynnelse, som den sterke vekt på drømmer og eksorsisme, og en del uheldige trekk ved finansielle sider ved hans virke. CIM hadde da allerede bygd ham opp så meget at man rett og slett så bort fra disse sidene, og til og med sensurerte skildringer fra andre misjonærer før de kom på trykk. En mild kritikk kom riktignok frem i CIM-lederen Dixon E. Hostes forord til annen del av hennes biografi om pastor Xi i 1903. Der ble hans autokratiske lederstil og mistro til andre nevnt.
Rovterne
Rovterne (Hydroprogne caspia) er eneste art i slekten Hydroprogne i delgruppen terner (Sterninae), som videre er en del av måkefamilien (Laridae). Arten er monotypisk trekkfugl og regnes som den fysisk største av aller terner. Fuglene hekker fragmentert i både Nord-Amerika og Eurasia, noe som blant annet inkluderer kysten rundt Bottenvika (kysten av Sverige og Finland inkludert), men ikke i Norge. Arten overvintrer ganske betydelig sør for hekkeområdene.
Biologi
Kjønnene er like og det er liten variasjon på arten gjennom hele utbredelsen, annet enn at eurasiske fugler har en tendens til å være litt større enn de amerikanske. De australske fuglene bli av og til skilt ut som en egen rase under navnet strenua, men karakterene er de samme blant mange andre populasjoner, så den anerkjennes ikke som en selvstendig underart.
Arten har en kosmopolitisk utbredelse på alle kontinenter, unntatt i Antarktika. Den hekker fragmentert over Eurasia, men de største hekkekoloniene er knyttet til de enorme områdene nord for Svartehavet og (spesielt) nord og øst for Kaspihavet og videre østover til det sørligste Sibir, Mongolia og i det nordvestre Kina. Fuglene som hekker i Eurasia, inkludert i Norden, overvintrer i Afrika og østover til sørøstkysten av Kina og sørover til Australia og New Zealand. I Nord-Amerika hekker arten fragmentert i det vestre og vestsentrale USA og nordover til det sørlige, sentrale og nordlige Canada. Disse fuglene overvintrer fra Mexico og sørover til kysten av det nordlige Sør-Amerika så langt som til Colombia og Venezuela, samt fra østkysten og Florida gjennom Cuba og øyene i Karibia.
Rovterner lever nesten utelukkende av fisk som fuglene fanger på grunt overflatevann nær hekke- og overvintringsplassene. Når fuglene fisker, flyr de med nebbet pekende nedover; og når de ser en fisk, svever den over, bøyer vingene og stupdykker, vanligvis til den er helt nedsenket.
Torkel Knutssonsgatan
Torkel Knutssonsgatan er en gate i Södermalm i Stockholm. Den løper i nord-sørretning fra Söder Mälarstrand i nord til Wollmar Yxkullsgatan i sør. Gaten er ca. 700 meter lang og krysser Hornsgatan omtrent på midten.
Torkel Knutssonsgatan fikk sitt navn ved den store navneutredningen i 1885, da mange av Stockholms gatenavn ble endret. Navnet er av kategorien «fedrelandske og historiske navn». Torkel (Torgils) Knutsson var ridder, og ledet formynderregjeringen under Birger jarls umyndighetstid.
Uniform Resource Name
Et uniformt ressursnavn (URN, engelsk: «Uniform Resource Name») er en URI som er globalt unik og varig, selv om informasjon om ressursen ikke eksisterer eller ikke lenger er tilgjengelig på internettet.
Formålet med URN er å tilby en globalt unik og varig identifikator, som kan brukes for gjenkjennelse av en ressurs, tilgang til en ressurs' egenskaper eller for tilgang til selve ressursen.
URN-er er del av en større Internett-arkitektur, hvor Uniform Resource Characteristics (URC-er), Uniform Resource Locators (URL-er) og URNer hver utgjør medlemmene. Hver har sin spesifikke rolle i denne arkitekturen:
Funksjonelle krav
RFC 1737 definerer et sett med funksjonelle krav til URN
URN Syntaks
<URN> ::= "urn:" <NID> ":" <NSS>
hvor <NID> er Namespace Identifier (navneromidentifikator) og <NSS> er Namespace Specific String (navneromspesifikk streng). Deler angitt i hermetegn er betegnet som påkrevd. "urn:" er tillatt skrevet med både små og store bokstaver. Mao. er Urn:, uRn:, URN:, urn: alle tillatt. Navneromsidentifikatoren bestemmer den syntaktiske tolkningen av den navneromspesifikke strengen.
URN og IETF
Internet Engineering Task Force (IETF) har en arbeidsgruppe som har som mål å utarbeide ett rammeverk for URNer, samt et sett med komponenter som er tilpasset dette rammeverket. Resultatet fra denne arbeidsgruppen er et sett med RFCer, hvor antageligvis de meste relevante er RFC 2611 – URN Namespace Definition Mechanisms, RFC 2141 – URN Syntax og RFC 2276 – Architectural Principles of Uniform Resource Name Resolution.
Brun stråsekkspinner
Brun stråsekkspinner (Psyche crassiorella) er en sommerfugl som tilhører familien sekkspinnere (Psychidae). Den er funnet nord til Nordland i Norge. Hannen har velutviklede vinger og fjærformede antenner, hunnen er larvelignende.
Utseende
Hannen er en middelsstor (vingespenn 13–17 mm), mørkbrun sekkspinner med fjærformede antenner. Disse er omtrent halvparten så lange som forvingene. Hele insektet er sjokoladebrunt, bakvingene litt lysere. Hunnen er brun, fet og larvelignende, 4-5,5 mm lang, med en tykk krans av hvit, ull-lignende hår (analull) rundt det bakerste kroppsleddet, bak dette stikker det ut et tre-leddet eggleggingsrør som er noe kraftigere enn hos beslektede arter. Den bløte og tykke (eggfylte) kroppen holdes gjerne C-formet krummet. Antenner og fasettøyne er ganske reduserte, beina påfallende spinkle. Larven omgir seg med en 8-12 millimeter lang, rørformet, larvesekk som er kledt med stråbiter, denne er tydelig grovere enn tilsvarende larvesekk for slektningen svart stråsekkspinner.
Levevis
Arten forekommer på tørre enger og andre åpne områder, gjerne på sandete og kalkrik mark. Larven spiser grønnalger og moser, men også gress og blader på planter som for eksempel blodstorknebb (Geranium sanguineum). Utviklingen er vanligvis ettårig, men kan ta to år under mindre gunstige vilkår. De voksne sommerfuglene er aktive om natten i juni-juli. I nordiske bestander synes det være en sterk overvekt av hunner (gjerne 80-90 %), noe som tyder på at arten er delvis partenogenetisk.
Utbredelse
Den er funnet spredt i Europa. I Norge er den funnet på Sør- og Sørøst-landet og dessuten i det sørlige Nordland.
Oakland oljekraftverk
Oakland oljekraftverk er et varmekraftverk i Alameda County i California, USA. Anlegget har en installert produksjonskapasitet på 223 MW, fordelt på 3 like store turbiner. Operatør var energiselskapet Dynergy Oakland Inc. inntil fusjonen med Vistra i 2018.
Kraftverket stod ferdig utbygd i 1978. Anlegget har 7 turbiner med kogenerasjon. Brenselkilden er hovedsakelig fyringsolje.
Særlovselskap
Et særlovselskap er et selskap opprettet i henhold til særskilt lov.
Norge
I Norge er særlovselskap, eller Annet foretak ifølge særskilt lov (SÆR), en selskapsform. Et særlovselskap skiller seg fra andre statlige aksjeselskap og statsforetak ved at hvert enkelt av selskapene er opprettet og drives med hjemmel i en egen lov, eller en lov som gjelder flere selskaper av lignende karakter. Dette omfatter blant annet helseforetak (HF), regionalt helseforetak (RHF), studentsamskipnader og enkelte folkehøgskoler.
Særlovselskapene er i hovedsak opprettet der hovedvirksomheten er et monopol eller brukes som et politisk instrument. Oppgavene varierer fra pengespillforvaltning, næringsvirksomhet, bankvirksomhet til disponering av budsjettpolitiske virkemidler.
Postbanken BA er et eksempel på et tidligere statlig særlovselskap som ikke var i en monopolsituasjon, men som bedrev tjenesteyting i et svært konkurranseutsatt marked. Postbanken har blitt innlemmet i DNB.
AS-betegnelsen
AS-betegnelsen i navnene til enkelte av særlovselskapene er historisk betinget. Vinmonopolet var ved etableringen i 1922 i privat eie. Fram til 1993 var Norsk Tipping AS eid i fellesskap av staten, Norges Idrettsforbund og Norges Fotballforbund.
Mæl
Mæl er en bygd som ligger ved Tinnsjøen i Tinn kommune i Telemark. Den er innfallsporten til Vestfjordalen og Rjukan som ligger 15 kilometer lenger vest. Her ligger Mæl stasjon som er Rjukanbanens endestasjon og utgangspunkt for jernbanefergene som går over Tinnsjøen til Tinnoset. På Mæl ligger også Tinnsjø kro & Camping, en småbåthavn og Haugefossen.
Mæl stasjon het da banen åpnet i 1909 Rollag, men navnet på stedet ble endret til Mæl da Rollag stasjon på Numedalsbanen ble opprettet i 1927. Mæl mistet sitt postnummer 3657 i 1991, og ble da en del av 3658 Miland. Uttalen på stedsnavnet er lang "e" som i "Meel" og ikke "æ" som normaluttale. Navnet kommer av at stedet ligger ved elveutløpet av elva Maana ved starten på Tinnsjøen. Opprinnelig er stedsnavnet Mæl på andre sida, Miland-sida av elvemunningen, der Mæl kirke ligger.
Mæl er anløpssted for Tinnsjøfergene MF «Storegut» og DF «Ammonia», to ferger som i sommerhalvåret er åpne for henholdsvis turer og charterturer og omvisning. Det er infosenter med kafé i gamle Mæl Stasjon fra St. Hans til tidlig i september, og i sommerhalvåret er det mulig å ta toget herfra til Rjukan.
Festivaler
Mæl Dansebandfestival, veteranbiltreff. (Begge opphørte i 2018.)
Tinnjøtreffet ble gjenopprettet som veteranvogntreff i 2022, under nye drivere.
Symfonisk black metal
Symfonisk black metal er en undersjanger av heavy metal, mest beslektet med black metal. Sjangeren er kjent for sin bruk av symfoniske og orkesteriske elementer. Instrumentene som ofte blir brukt er også mye lik de man bruker i symfonier og orkester, blant annet piano, fiolin, cello, fløyte og klaviatur. Rein vokal og gitarer med lite forvrengning/støy er også vanlig. Videre er ofte låttekstene av mer tydelig karakter, også inspirert av symfonier. Men for det meste er symfonisk black metal lik black metal i bruk av raskt tempo, primitiv instrumenthåndtering og «screaming» i vokalbruk.
Andre band
Symphonic black metal Симфонический блэк-метал
Kurt Aust
Kurt Aust, pseudonym for Kurt Østergaard (født 6. desember 1955 i Ikast i Danmark), er forfatter og frilansskribent. Aust debuterte ved å skrive manus til en historisk tegneserie om slaveskipet «Fredensborg», i 1997, og dernest som romanforfatter i 1999. Hans bøker er oversatt til dansk, tysk, nederlandsk, spansk, russisk, bulgarsk, slovensk, italiensk, sørkoreansk, gresk, tsjekkisk og fransk.
Aust har skrevet flere historiske kriminalromaner fra Danmark-Norge omkring begynnelsen av 1700-tallet. Hovedpersoner her er professor Thomas av Boueberge ved Københavns Universitet og hans tjener, den uskolerte nordmannen Petter Hortten. I 2006 utga han sin første samtidsroman, thrilleren De usynlige brødre, og sin første barnebok Den store kaosdagen. Han har også skrevet to skuespill: Det historiske Sagn, svermeri og svartekunst ved Olavskilden, samt et bestillingsverk om løytnant Dons og START som ble oppført i forbindelse med Norsk Flyvåpens 100-årsjubileum og markeringen av Norges første flying. Skuespillet om Dons ble også vist på en lukket forestilling i Oslo for kong Harald og forsvarsledelsen.
I 2015 kom sportskrimmen Dødt løp hvor handlingen er lagt til sykkelløpet Tour de France. Sammen med vennen Tom Egeland, har Kurt Aust gitt ut Quiz og grøss, en quizbok for hele familien med fokus på det nifse og skumle. I tillegg til det vanlig med spørsmål og svar, har boken grøsser-noveller og «grufulle fakta om mørkets hemmeligheter». I 2018 utga Kin Wessel og Kurt Aust thrilleren Udyr, som de skrev sammen etter en reise til Afrika. Handlingen er lagt til Maasai Mara i Kenya og handler om krypskytteri og handel med elfenben.
Østergaard er utdannet pedagog. Han har vært bosatt i Horten i Norge siden 1982 og skriver på norsk, men er dansk statsborger. Kurt Østergaard er gift med tegneren Kin Wessel (Ann-Carin Wessel). Hun har blant annet illustrert tegneserien om Fredensborg og barneboka ''Kasper & Måns. Den store kaosdagen''.
Fylkesvei 2794
Fylkesvei 2794  går mellom Veggli og Lien i Rollag.
Bånsull
Bånsull, barnesull, vuggevise eller god-natt-sang er sanger som synges for å roe barn når de skal sove. Mange bånsuller er gamle folkeviser, og det er i stor grad disse gamle god-natt-sangene som kalles bånsuller. Navnet kommer av ordene barn (bån) og sulle. Man skal sulle barnet i søvn med en rolig sang. En snakker også om å lulle i søvn, jf. den opprinnelig svenske Byssan lull. Engelsk lull (som i lullaby = vuggevise) og tysk lullen (vugge) har samme opprinnelse.
Folklorister skiller mellom god-natt-sanger og svævingssanger (av verbet svæve som betyr å få til å sove). Svævingssang brukes for spedbarn som må synges helt inn i søvnen. Slik sang trenger ikke ha meningsfullt innhold, kan gjerne improviseres, men de må være jevnt rytmiske og vare ved helt til barnet sover. Godnattsangen brukes til større barn. Det er en sang som synges som en del av leggeritualet. Sangen har meningsfull tekst og kan gjerne være kort. Disse sangformene er i utgangspunktet ikke sanger som inngår i en barnetradisjon..
Bånsuller i klassisk musikktradisjon
I klassisk musikk kalles bånsuller berceuse, som er et fransk ord for bånsull. Den antagelig mest kjente bånsullen er Johannes Brahms' sang Wiegenlied. Av norske bånsuller er Gjendines bådnlåt blant de mest kjente. Edvard Grieg hørte den av den unge seterjenta Gjendine Slålien på Skogadalsbøen i Jotunheimen. Han skrev den ned, og arrangerte den for piano.
Norske vuggeviser
Av en mengde tradisjonelle og populære vuggeviser på norsk kan nevnes:
Pomposaklosteret
Pomposaklosteret er et benediktinerkloster utenfor Ferrara i Italia, og var et av de viktigste i Nord-Italia. Bygningene er romanske.
Kongeterne
Kongeterne (Thalasseus maximus) er en kystbunden overflatebeitende sjøfugl som tilhører slekten Thalasseus (toppterner) og inngår i delgruppen terner (Sterninae) i måkefamilien (Laridae). Toppterner er større enn andre terner og karakteriseres av en bakovervoksende fjærtopp som kan reises på issen.
Biologi
Kongeterne blir 45–50 cm lang, veier 320–450 g og har et vingespenn på 125–135 cm. Hannen blir som regel litt større enn hunnen, med kroppsmassen varierer ganske mye. Nominatformen blir dessuten noe større 350–450 g enn rasen albididorsalis 320–440 g.
Pomposaklosteret
Kirken, som er viet til jomfru Maria, er fra det 7. til 9. århundre, men utvidet senere. Det indre, som består av et midtskip og to sideskip, har fine mosaikkgulv og interessante freskoer av Vitale da Bologna. I refektoriet er det bilder av Riminimestrene. Videre finnes det i klosteret freskoer fra det 14. århundre, laget av en elev av Giotto.
Kongeterne
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al. (2008, 2017, 2020). Eventuelle navn i parentes er ikke offisielle, men kun midlertidige beskrivelser.
Pomposaklosteret
Klokketårnet fra 1063 er 48 meter høyt, og er et av de fineste klokketårnene fra den romanske perioden.
Karl Frei
Karl Frei (født 8. mars 1917, død 18. juni 2011) var en sveitsisk turner som deltok i de olympiske leker 1948 i London.
Frei ble olympisk mester i turn under Sommer-OL 1948 i London. Han vant den individuelle konkurransen i ringer foran sin landsmann Michael Reusch og Zdeněk Růžička fra Tsjekkoslovakia. Han var også med på det sveitsiske laget som kom på andreplass i lagkonkurransen i mangekamp bak Finland.
Tiverton gasskraftverk
Tiverton gasskraftverk er et varmekraftverk i Newport County i Rhode Island, USA. Anlegget har en installert produksjonskapasitet på 285 MW, fordelt på 2 turbiner. Operatør er energiselskapet Tiverton Power Inc.
Anker (symbol)
Anker er brukt som symbol i bildende kunst, blant annet kirkekunst, i ornamenter og som kjennetegn for sammenslutninger, i varemerker og logoer, flagg, segl, bumerker og våpenskjold.
Som symbol står et anker ofte for håp (Bibelens «blant disse tre»: tro med kors, håp med anker, og kjærlighet med hjerte), samt som helgensymbol for Clemens. Den symbolske figuren Spes (= latin for håp) gjengis ofte holdende i et stilisert anker.
Anker er et slektsnavn for en kjent norsk slekt: Anker. Den har navn og våpenfigur inspirert av en svensk slekt.
Et anker kan være en grafisk figur som er et stilisert skipsanker. Ankeret er da framstilt som en flatemessig figur med armer og ankerstokk vendt samme vei.
Hugo Egmont Hørring
Hugo Egmont Hørring (født 17. august 1842 i København, død 13. februar 1909 samme sted ), var en dansk jurist, embetsmann og konseilpresident fra Højre. Han var Danmarks statsminister fra 23. mai 1897 til 27. april 1900. Han var direktør for Den Kongelige Grønlandske Handel 1882–1889.
Hørring var innenriksminister i regjeringen Estrup og hadde samme post i regjeringen Reedtz-Thott, hvor han i tillegg var minister for offentlige arbeider. I mai 1897 dannet han regjeringen Hørring som satt til 27. april 1900. Her var han konseilpresident, finansminister, justisminister og minister for Island.
Utmerkelser
Han ble ridder av Dannebrogordenen i 1883, fikk Dannebrogordenens hederstegn i 1888 og storkorset av Dannebrog i 1898.
Vienna Operations oljekraftverk
Vienna Operations (olje)kraftverk er et varmekraftverk i Dorchester County i Maryland, USA. Anlegget har en installert produksjonskapasitet på 183 MW, fordelt på 2 turbiner. Operatør er energiselskapet NRG Vienna Operations Inc.
Kraftverket stod ferdig utbygd i 1972. Brenselkilden er fyringsolje.
STS-99
STS-99 er benevnelsen på en romferd med den amerikanske romfergen Endeavour.
Høydepunkter fra ferden
«Shuttle Radar Topography Mission» (SRTM) er et internasjonalt prosjekt ledet av «National Imagery and Mapping Agency» og NASA, med deltagelse av det tyske «Aerospace Center» DLR. Målet er å skaffe seg det mest komplette og detaljerte høy-resolusjon digitale topografiske database av Jorden. SRTM består av et spesielt modifisert radar-system ombord i romfergen under den 11 dager lange ferden. Dette radar-systemet samlet rundt 8 terabytes med data for å produsere 3D-bilder av jordoverflaten, som en aldri før hadde sett maken til.
SRTM bruker C-band og X-band «interferometric synthetic aperture radar» (IFSAR) for å oppnå data av Jordens landmasse (mellom 60°N og 56°S). Det produserer digitale topografiske krart-produkter som møter spesifikasjonene til «Interferometric Terrain Height Data» (ITHD)-2 specifications.
Resultatet av «Shuttle Radar Topography Mission» (SRTM) kan være så nært som 1 trilliontedels måling av Jordens topografi. Ved siden av å bidra til sterkt fobedrede kart, kan disse målingene sørge for bedre modellering av drenering, bedre flysimulatorer, bedre lokalisering av antenner for mobiltelefoner og økt sikkerhet ved navigering.
«Shuttle Radar Topography Mission» (SRTM) sin mast ble satt ut uten problemer i sin fulle lengde, og antennen ble beveget til sin operasjonelle posisjon. Etter en vellykket sjekk av radar-systemene, begynte kartleggingen kl 12:31 a.m., mindre enn 12 timer etter oppskyting. Mannskapet delte seg i to skift, slik at de kunne arbeide kontinuerlig, og begynte arbeide med å kartlegge områdene mellom 60°N og 56°S. Data ble sendt tilbake til Jet Propulsion Laboratory for analyse og tidlige indikasjoner viste at dataene var av utmerket kvalitet.
Kartleggingen fortsatte uten særlige problemer, men så ble det oppdaget at forbruket av drivstoff til motorene til romfergen hadde doblet seg fra 0.07 til 0.15 % pr time på grunn av en feil. Som et resultat av dette, måtte ferden reduseres fra 11 til 9 dager, etter at en gjorde tiltak slik at en reddet noe av ferden.
Radar-innsamlingen ble avsluttet kl 6:54 a.m. EST på den tiende dagen av ferden, etter en avsluttende kartlegging over Australia. Etter 222 timer og 23 minutter med kartlegging, kartla Endeavour 99.98 % av det planlagte området, mellom 60°N og 56°S minst en gang, og 94.6 % av det minst to ganger. Nok data ble samlet inn til å fylle omtrent 20 000 CD-plater.
Også ombord på romfergen var et student-eksperiment med navn EarthKAM, som tok 2715 digitale foto under ferden gjennom et av romfergens vinduer. Det NASA-sponsete programmet lot studenter velge mål for fotograferingen, og motta disse via internett. Denne ferden satte en rekord for antall bilder tatt i EarthKAM, da 4 tidligere slike ferder tok 2018 bilder.
Verso Paper kraftverk
Verso Paper kraftverk er et varmekraftverk i Hancock County i Maine, USA. Anlegget har en installert produksjonskapasitet på 276 MW, fordelt på 3 turbiner. Operatør er energiselskapet Chevron USA Inc.
Kraftverket stod ferdig utbygd i 1965, og utvidet i 1988 og 2001. Brenselkilden er naturgass, fyringsolje og koksgass.
Joseph Folahan Akinola
Joseph Folahan Akinola (født 1. februar 1990) er en nigeriansk fotballspiller, som spiller for Vejle Boldklub. Favorittposisjonen hans er defensiv midtbane. Han ble hentet til klubben fra i Nigeria.
Akinola og var de to første spillerne som kom til klubben fra Akademiet.
Fra sommeren 2008 var Joseph i U-gruppen, men vinteren 2009 ble han tatt opp på A-laget. Han har sittet mange kamper på benken for Vejle i SAS Ligaen, men har enda ikke dubutert.
DS «Prinds Gustav»
DS «Prinds Gustav» var et norsk dampskip for post og passasjerer. Skipet ble bygd i London, og var det tredje dampskip som den norske stat kjøpte fra England. Skipet ankom Trondhjem den 15. januar 1838.
DS «Prinds Gustav» gikk i rute mellom Trondheim og Tromsø/Hammerfest hver tredje uke i månedene mars til september, og var det første dampskipet på ruten. Første avgang fra Trondheim var 5. mars 1838. Turen fra Trondheim til Tromsø tok ca fem dager, og videre tre dager til Hammerfest. Den 2. juni 1838 ble stillingen som postekspeditør utlyst i Trondhjems Adressecontoirs Efterretninger.
Cis-trans-isomeri
Cis-trans-isomerer eller geometriske isomerer beskriver den romlige struktur av visse kjemiske forbindelser. Cis-trans-isomerer er en type stereoisomerer. Cis-trans-isomerer inneholder typisk en dobbeltbinding, som ikke er fri rotasjon omkring, eller en alifatisk ringstruktur, hvor rotasjon om bindingene er betydelig innskrenket.
Det er to forskjellige slags cis-trans-isomer, de kalles henholdsvis cis og trans. Disse navn beskriver hvordan to substituenter, en på hver side av dobbeltbindingen, sitter i forhold til hverandre. Cis beskriver strukturen hvor de to substituenter sitter på samme side av dobbeltbindingen, mens substituentene i en transforbindelse sitter på forskjellig side. Et eksempel på cis-trans-isomerer er de to isomerer av 2-buten.
I ringstrukturer sitter to substituenter i en cisisomer på samme side av ringen, i en transisomer sitter det en substituent på hver side. Et eksempel på cis-trans-isomeri i ringstrukturer er de to isomerer av 1,2-dimethylcyclopentan:
Tales from Topographic Oceans
Tales from Topographic Oceans er det sjette studioalbumet fra det engelske progressiv rock-bandet Yes, utgitt i desember 1973 i Europa og i januar 1974 i USA. Det er et konseptalbum basert på fotnotene fra de shastriske skriftene i Paramahansa Yoganandas bok Autobiography of a Yogi. Det er hovedsakelig Jon Anderson og Steve Howe som står for tekstene, som de utarbeidet i løpet av Close to the Edge-turneen.
Albumet kom på 6.-plass på Billboard 200 i USA, på 1.-plass på UK Albums Chart i Storbritannia og på 8.-plass på VG-lista topp 40 i Norge.
Bakgrunn
Dette er Yes' mest omdiskuterte album, da både kritikere og publikum var meget delte i synspunktene på det. Det virker som de fleste mener det har sine lyspunkter, men er for overdrevent og pompøst. Atter andre mener det er et komplett mesterverk. Til tross for hovedsakelig negative kritikker i pressen, solgte albumet til gull på rekordtid i både Storbritannia og i USA.
Rick Wakeman var av de som ikke likte retningen bandet hadde tatt, og sluttet etter den påfølgende turneen. Han var av den oppfatningen at det var mye god musikk, men alt for mye «dødtid» og musikalske «flisespikkerier». Selv om albumet ble varierende og ofte negativt omtalt, har bandet gjennom årene stadig vekk funnet plass til minst en komposisjon fra dette albumet på sine konserter.
Pablo Sarabia
Pablo Sarabia García (født 11. mai 1992) er en spansk fotballspiller som spiller for den engelske klubben.
Tales from Topographic Oceans
Bakgrunn
Utgivelsen fra 2003 har en lengde på 83.42 minutter, mot originalutgivelsens 81.15. På originalutgivelsen klippet man ned introen til «The Revealing Science of God», men denne ble lagt inn igjen på 2003-utgivelsen slik at låten nå fremstår i sin hele og fulle lengde.
Sporlister
Konsept og tekster av Jon Anderson og Steve Howe, unntatt hvor annet er nevnt. Musikken er kreditert Jon Anderson, Steve Howe, Chris Squire, Rick Wakeman og Alan White.
Pablo Sarabia
Han har gått gradene i Real Madrids junior-akademi og utviklet seg til å bli en av de største talentene i klubben. I en alder av 17 år fikk han også sin A-lagsdebut i en UEFA Champions League-kamp mot franske Auxerre, da han i det 72. minutt ble byttet inn for Cristiano Ronaldo. Han var også kaptein på det spanske U19-landslaget.
Tales from Topographic Oceans
Originalutgivelsen (dobbel-LP)
Side en Side to Side tre Side fire
CD (dobbel)
CD 1 CD 2
CD «Expanded & Remastered» fra 2003 (dobbel)
CD 1 CD 2 * Tidligere ikke utgitt.
Pablo Sarabia
Landslaget
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Fylkesvei 2798
Frem til 2019 hadde veien betegnelsen fylkesvei 116.
William Hanes
William Hanes (født 24. januar 1974 i Kentucky, USA) er en amerikansk hundekjører fra Kasilof i Alaska i USA.
Hanes flyttet til Alaska i 1993, og han begynte med hundekjøring i 1997. I 2002 deltok han, og ble nummer 19 i Canadian Challenge 340. To år senere var han med i Kuskokwim 300 der han endte som nummer 21, og han ble nummer 5 i Tustumena 200 i 2006.
I 2004 debuterte han i Iditarod med en 40.-plass. Neste gang han deltok i verdens lengste hundesledeløp var i 2006, og i dette løpet ble han nummer 19.
Gnostiske skrifter
Gnostisismen var en religiøs retning som oppstod tidlig i vår tidsregning. Retningen ble av biskop Ireneus og andre kirkefedre bekjempet som kjettere, blant annet på grunn av dens verdensfornektende dualisme. Kjennskapen til gnostikerne var lenge preget av motstandernes fremstillinger, men i og med funnet av Nag Hammadi-skriftene i 1945 har bevegelsen egne fremstillinger blitt bedre kjent.
Gnostiske skrifter inneholder hele eller deler av tekstene Peters brev til Filip, Johannes' hemmelige bok, Herskermaktenes natur, Gnostikeren Justins Baruksbok, Torden, fullkommen forstand, Ptolemaeus' brev til Flora, Sannhetens evangelium, Brev til Rheginos, Den tredelte traktat, Filipsevangeliet og Poimandres. I tillegg gjengis avsnittet fra Apostlenes gjerninger om Simon Magus, Irenaeus' kommentarer om Simon i sitt verk mot gnostikerne, og diktet «Sangen om Perlen» fra Apostelen Thomas' gjerninger.
Evangelikalisme
Evangelikalismen har røtter i tysk pietisme, engelsk metodisme, folkelige vekkelsesbevegelser på 1800-tallet og pinsebevegelsen på 1900-tallet. Den amerikanske vekkelseskristne folkebevegelsen kunne opprinnelig være politisk radikal og liberal i samfunnsspørsmål, for eksempel med motstand mot slaveri, dødsstraff og alkohol. Fra 1970-årene har bevegelsen i USA blitt tydeligere politisert. Under presidentene Reagan, Bush og Trump har evangelikale menigheter med hvite medlemmer knyttet seg stadig tettere til det republikanske partiet og den nasjonalkonservative høyresiden. Et flertall av amerikanske «vekkelseskristne» støtter ikke bare tradisjonelle familieverdier, men også dødsstraff og friere våpenlover. Samtidig protesterer de blant annet mot fri abort, kvinnefrigjøring, homobevegelsen, klimatiltak, velferdsstaten og statlig styring generelt.
Ordbakgrunn
«Evangelikalisme» som begrep stammer fra midten av 1500-tallet, avledet fra det senlatinske ordet evangelicus i betydningen «forkynner av evangeliet». Fra 1750-tallet har det særlig blitt brukt om en protestantisk retning som betoner viktigheten av omvendelse, gjenfødelse, bevisst tro og et bevisst religiøst liv.
«Evangelikal» og «evangelisk»
Evangelikalisme må ikke forveksles med begrepet evangelisk kristendom (merk forskjellen i skrivemåte).
Ordet «evangelisk» brukes i Europa, blant annet i Skandinavia og Tyskland, som en generell betegnelse på protestantiske kirker, det vil si kristendom som bygger på Bibelen alene og ikke også tradisjonen. Det gjelder spesielt de evangelisk-lutherske kirkesamfunnene som hevder samme kristendomssyn som kirkereformatoren Martin Luther. Eksempler på evangeliske kirkesamfunn er den norske statskirken, Den Evangelisk Lutherske Frikirke, en rekke uavhengige kirker i Tyskland, Skandinavia og USA, og kalvinistiske kirker.
Adjektivet «evangelikal» kan på norsk brukes synonymt med «evangelisk», altså teologi som gjelder evangeliene eller er protestantisk, men oftest mer spesifikt om lavkirkelig, bibeltro kristendom. En evangelikal kristen er en protestant som tror på omvendelse og vekkelse og har et personlig forhold til Gud.
Teologi og politiske syn
Evangelikalismen har sin historiske opprinnelse i pietistiske utbrytere fra den anglikanske kirke i England på 1700-tallet. Bevegelsen kjennetegnes av en bokstavtro bibeltolkning og «gjenfødte» kristne som har et inderlig forhold til Gud og legger stor vekt på Jesu død på korset og hans oppstandelse fra de døde.
Evangelikale kristne blir av representanter for de etablerte kristne tradisjonene ofte sett på som fundamentalister. Evangelikal kristendom står gjennom sin vekt på bokstavtro bibelfortolkning og lekmannsforkynnelse i motsetning til den mer akademiske kristendommen innen de etablerte kirkene. Den katolske kirke og de lutherske statskirkene har isteden en lang akademisk fortolkningstradisjon knyttet til Bibelen, og forkynnelsen fra disse er en oppgave for universitetsutdannede teologer med filosofisk skolering i tillegg til den rene dogmatiske skolering.
Politisk er evangelikale konservative, de stemmer gjerne på Det republikanske partiet i USA og anser kapitalisme som foretrukken samfunnsordning og sosialisme som en politisk hovedfiende. De evangelikale støtter i tillegg aktivt den israelske staten, også bosetningene på okkuperte områder. Jødenes tilbakevending til det hellige land i Midtøsten oppfyller angivelig Bibelens profetier om endetiden, og mange evangelikale kristne vil påskynde Jesu gjenkomst gjennom å hjelpe Israel. Evangelikale utgjør en viktig velgergruppe i amerikansk politikk og er dermed en betydelig maktfaktor i samfunnet.
Liste over byer i Mauritania
Dette er en liste over byer i Mauritania.
I tabellen er byer i Mauritania med over 10 000 innbyggere tatt med. Antallet ved folketellingene 5. mai 1988 og 1. november 2000 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
Barcoo (elv)
Barcoo er ei elv i det vestlige Queensland i Australia. Den har utspring på vesthellingen av Warregofjellene, i den nordlige delen av Great Dividing Range, i området ved Barcaldine, rundt 500 kilometer inn i landet fra byen Rockhampton. Ved samløpet med elva Thomson nord for byen Windorah danner den Cooper Creek.
Den første europeeren som så elva var Thomas Mitchell i 1846, som kalte den Victoria Stream. Den fikk sitt nåværende navn av Edmund Kennedy, etter et navn gitt av lokale aboriginer.
Etter samløpet med Thomson renner elva mot Eyresjøen i det sentrale Australia.
Braddan
Braddan er et langstrakt parish (sogndistrikt) i sheadingen (administrativt område) Middle på Man og strekker seg fra sognene Michael og Lezayre i nord, grenser mot sognene German, Marown og Onchan midt på og grenser mot Santon i sør.
Den nordlige enden av sognet er fjellrikt. Den sørlige delen er flatere og omfatter boområder som ligger nært hovedstaden Douglas.
Elven Middle renner gjennom sognet og inn i området Kewaigue – Oakhill hvor den opprinnelige Alvebroen, Fairy Bridge, kan bli funnet.
Sognekirken, Kirk Braddan fra 1876, er gjort av John Loughborough Pearson. Den tidligere sognekirken, Old Kirk Braddan fra 1777, inneholder en rekke oldtidskors som er betraktet som fortreffelig.
Sognedistriktet Braddan, den lokale regjeringsdistriktet administrert av Braddan Parish Commissioners, består av hele sognet inkludert de delene som faller innenfor Douglas' borough.
Kirkesognet Braddan består av sognedistriktet (se overfor), unntatt Baldwin-området, men med kapellet St Luke's som ble overført til kirkesognet Marown i 1978. Det omfatter også Anagh Coar, Ballaughton og Farmhill, alle forsteder til Douglas. Resten av oldtidens sogn, nå innenfor Douglas’ borough, består av kirkesognene St George's, St Barnabas' (nå sammenslått med St George's), St Matthew's, og deler av St Thomas' og St Ninian's, som ble etablert på 1800-tallet og tidlig på 1900-tallet.
Cooper Creek
Cooper Creek er ei elv i Australia. Den dannes ved samløpet mellom elvene Thomson og Barcoo. Den er 1 420 kilometer lang, med et nedbørfelt på 244 000 km².
Hovedtilløpselva Barcoo har utspring i Great Dividing Range, i området ved Barcaldine, rundt 500 kilometer inn i landet fra byen Rockhampton. Cooper Creek, som bare periodisk er vannførende, munner i vannrike år ut i Eyresjøen. Landskapet elva renner gjennom blir kalt Channel Country, og er et betydelig gress- og beiteland for sau- og kveghold.
I 1861 var Cooper Creek av skjebnesvanger betydning for de berømte oppdagerne Robert O'Hara Burke og William John Wills. De hadde avtalt et møtested, et tre ved elva, med ekspedisjonsdeltagerne som hadde blitt igjen der. Men kom de for sent fram, ettersom de etterlatte ekspedisjonsdeltagerne hadde dratt fra stedet bare ni timer tidligere. På grunn av dette, samt en serie uheldige omstendigheter omkom begge to på reisen tilbake. Begge ble begravet ved Cooper Creek. I 1862 ble gravene åpnet og levningene brakt til Adelaide av den britiske forfatteren William Howitt, og de ble i 1863 begravet på Melbournes sentrale gravlund.
Harrongs Cowboy Komikk
Serien ble tegnet, redigert og utgitt av Odd Harrong (1913–1981), som i 1950-årene var den dominerende tegneren innen humorserier i Norge. I 1952-1953 ga han ut bladet Harrongs Komikk, som kan sies å være forgjengeren til Harrongs Cowboy Komikk. Dette bladet hadde format rundt A4 og her ble flere av hans seriefigurer som «Knokkelmannen» og «Den usynlige mann» presentert. Disse hadde han tidligere fått publisert i forskjellige tidsskrifter, men ville nå satse på egen produksjon.
Peters brev til Filip
Peters brev til Filip er en religiøs tekst fra gnostisismen, antagelig skrevet sist på 100-tallet eller tidlig på 200-tallet. Teksten er kjent fra Nag Hammadi-skriftene, som ble funnet i 1945, og finnes også i Codex Tchacos.
Teksten, som altså angis å være skrevet av apostelen Peter, skildrer en samtale mellom Jesus og disiplene etter oppstandelsen. En slik åpenbaringsdialog var en vanlig sjanger i gnostiske tekster, og brukes også i Johannes' hemmelige bok og i Poimandres. Tilskrivingen til Peter, og brev-formen i det første avsnittet, er trolig en senere tilføyelse.
Teksten er gjengitt på norsk i samlingen Gnostiske skrifter, 2002.
Østlig bølge
En østlig bølge eller tropisk bølge er et atmosfærisk tråg, et langstrekt lavtrykksområde fra nord til sør som flytter seg fra øst til vest i tropene og skaper områder med skyet vær og tordenvær. Det kan også oppstå bølger som går vestover i bakparten av frontsoner i subtropiske og tropiske områder. Disse kan av og til også kaller østlige bølger, men er ikke egentlig tropiske bølger. De blir dannet av omvendte tråg og deler mange av de samme egenskapene som tropiske bølger. Alle østlige bølger oppstår i den østlige luftstrømmen på sørsiden av en subtropisk rygg og et belte med høytrykk som ligger nord og sør for den intertropiske konvergenssonen (ITCZ). Østlige bølger blir generelt ført vestover av de østlige passatvindene i tropene og subtropene nær ekvator. Disse kan være medvirkende til utviklingen av tropiske sykloner i Nord-Atlanteren og nordøst i Stillehavet.
Paleotullbergiidae
Paleotullbergiidae er en liten familie med seksbeinte leddyr som hører til ordenen spretthaler (Collembola). Familien omfatter bare én art som plasseres innen gruppen Poduromorpha.
Utbredelse
Arten er beskrevet fra Elfenbenskysten.
Sentraleuropeisk sommertid
Sentraleuropeisk sommertid, eller Central European Summer Time (CEST), er tidssonen som ligger 2 to timer før UTC, og kan skrives UTC+2. Tidssonen er brukt som sommertid i mesteparten av Europa og i noen nordafrikanske land. Om vinteren brukes sentraleuropeisk tid (UTC+1).
Sentraleuropeisk sommertid var tidligere også kjent under andre navn, som middeleuropeisk sommertid (MEST).
Bruk
Følgende land og territorier bruker sentraleuropeisk sommertid om sommeren, mellom 01.00 UTC på den siste søndagen i mars og 01.00 på den siste søndagen i oktober. Merk at CEST refereres vanligvis til som CET i de landene som bruker tidssonen.
CEST var også brukt i Portugal årene 1993–1995.
Sommerzeit
Moisés Arias
Moisés Arias (født 18. april 1994 i New York City) er en amerikansk skuespiller. Han er best kjent som Rico i Hannah Montana. Han har også vært med i Wizards of Waverly Place, der han spilte rollen som Max' samvittighet.
Buzzard Point kraftverk
Buzzard Point kraftverk er et varmekraftverk i Washington, DC i det østre USA. Anlegget har en installert produksjonskapasitet på 270 MW, fordelt på 15 like store turbiner a 18 MW hver. Operatør er energiselskapet Potomac Power Resources Co.
Kraftverket stod ferdig utbygd i 1968. Brenselkilden er hovedsakelig fyringsolje.
Statssjef
En statssjef (også statsoverhode) er den øverste lederen i en suveren stat. Statssjefer kan ha titler som president, konge, fyrste, keiser eller pave. Vedkommende trenger ikke å sitte med den reelle makten i landet, heller ikke være formelt eller faktisk leder for regjeringen.
I noen land har statssjefen for det meste en symbolsk rolle, og liten reell politisk makt i det daglige. Slike symbolske statssjefer kan likevel innta en mer aktiv politisk rolle i krisesituasjoner, eller under regjeringsskifter. I andre land er derimot statssjefen den øverste politiske lederen i staten, og kan også være regjeringssjef.
Svínoy
Ved innføringen av det kommunale selvstyret i 1872 ble Svínoy en del av Norðoya prestagjalds kommuna. I 1908 ble hovedsognet Viðareiði med annekssognene Fugloy og Svínoy utskilt som en egen kommune. I 1913 ble kommunen delt mellom Viðareiði og Fugloy og Svínoy. I 1932 ble kommunen igjen delt, slik at øyene ble hver sine kommuner. Svínoy ble innlemmet i Klaksvíkar kommuna i 2009. Kirkelig er Svínoy fortsatt et annekssogn til Viðareiði.
Svínoy er en ytterøy hvor folketallet var på sitt høyeste i første halvdel av 1900-tallet, men siden har falt. Passasjerfergen MS «Ritan» anløper øya daglig, og forbinder den med Fugloy og Hvannasund. Atlantic Airways opererer en helikopterrute som trafikkerer øya tre dager i uken. Tunneler mellom Viðoy, Svínoy og Fugloy har blitt utredet.
Naturgeografi
Svínoy måler 27,29 km², og de 12 holmene og skjærene rundt den måler mindre enn 0,01 km². Øya har en noe avlang form som strekker seg i nordøstlig–sørvestlig retning. Øya deles i to av Svínoyarvík, som skjærer 2 km inn fra østkysten. Eidet som binder de to delene sammen, kalles Svínoyareiði (34 moh.). De sørligste to tredjedelene av øya er de mest fjellendte. Her finnes øyas høyeste punkt, Havnartindur (586 moh.).
Historie
Svínoy har vært bebodd siden landnåmet i vikingtiden. Øyas navn kan vise til svinehold eller en fjellformasjon som minnet om en gris. Et sagn gjengitt av V.U. Hammershaimb forteller at Svínoy var en flytende øy innhyllet i tåke, men at en purke fra Viðareiði svømte ut hit og ble drektig, fordi øya var full av griser. Siden har øya ligget i ro.
Øya er første gang nevnt i Færøyingesaga, skrevet rundt 1220 på Island, som sete for storbonden Svínoyar-Bjarni. Han var morbror til Tróndur í Gøtu og delaktig i mordet på Brestir og Beinir Sigmundsson på Stóra Dímun i 970. Sigmundur Brestisson hevnet mordet på sin far og forkynte kristendommen på Tinganes i 999. Sigmundur sluttet fred med Svínoyar-Bjarni, som forsøkte å megle mellom Sigmundur og Tróndur.
Svínoyar-Bjarnis angivelige gravstein, «Bjarnasteinur», ble funnet under kirkegulvet i 1828, og ligner på Sigmundurs gravstein på Skúvoy.
Svínoy er et like gammelt kirkested. Kirken ligger på en høyde over bygden, ikke nede i bygden som på mange av de yngre kirkestedene på Færøyene. Fólkakirkjans nåværende sognekirke ble reist mellom 1877 og 1879. Kirkegården har en rund innhegning i stein, 20 m i diameter, som kjennes fra andre landnåmsbygder. I 1583 ble bonden Jacob Eudensen fra Svínoy den siste færøyingen som ble henrettet for kjetteri, fordi han ikke ville oppgi sin katolske tro til fordel for den lutherske.
Bedehuset «Smyrna» ble reist i bygden i 1926 på initiativ fra brødrene Jens Klæmint og Jákup Hendrik Isaksen fra Viðareiði. Bedehuset tilhører den vekkelseskristne bevegelsen Brøðrasamkoman.
Svínoy er ikke egnet som fangststeder for grindhval, og det har ikke vært fangstepisoder her så lenge det finnes skriftlige kilder. I 1690 klaget øyfolket til Lagtinget, fordi de ikke hadde blitt varslet om grindhvalfangst i Hvannasund.
I 1786 forliste sluppen «Rachel» fra Stromness på Orknøyene med 22 mann om bord utenfor Svínoy. Tre mann overlevde, mens 17 lik ble funnet og gravlagt i «skutegravene» vest for bygden. Et minnesmerke over de omkomne ble avduket i 2011.